Ons was vroeër as wat ek gemeld het. Ek het Jo gebel en binne minute was ons binne en kon rustig regkry vir begrafnis.
Alles wat ons nodig gehad het was daar, en meer. Ons was ingenome met die verblyf, en het geen klagtes nie. Ek sou net aanraai dat dit duideliker gestel word op die webblad dat daar redelike steil trappe is, wat vir ons geen probleem was nie, maar vir bejaardes en klein kinders 'n probleem sal wees. Baie dankie aan die Badenhorsts vir 'n skoon, netjiese blyplek, met 'n paar ekstras soos water in die yskas, volop spieëls, en genoeg handdoeke en komberse. Die koffie en tee en melk was ook meer as wat ons al by ander gastehuise ontvang het. Die ligging is pragtig en rustig.